Dissipline Deel 2: Goue reëls vir die ouers – Schink
Dissipline Deel 2: Goue reëls…
Verlede week het ek bietjie gesels oor wat dissipline vir my beteken en hoe belangrik dit vir ons is om nie in emosie op te tree nie gaan loer gerus hier.
Kom ons gesels oor die volgende 4 aspekte wat vir my uitstaan as dit by disiplineer kom:
Wees ‘n voorbeeld:
Die is seker die moeilikste ene en ons word gereeld deur ons seun vasgevat oor die ene.
Ons kan nie ons kinders leer van betyds wees dan is ons altyd laat nie. Ons kan nie ons kinders leer van respek en jy praat nie bo-oor iemand nie of elkeen kry ‘n beurt omte praat en dan bars ons by ‘n geselskap in en verwag dat almal moet stop en luister nie. Ons kan nie van ons kinders verwag om minder “screentime” te hê en dan is ons permanent op ons fone nie. So kan elkeen by die lys byvoeg want elkeen se scenarios speel anders af en lyk verskillend.
Maar wat belangrik is is dat dit wat ons ons kinders wil leer op onself ook van toepassing is ons kan nie bo die reëls wees nie. (behalwe as dit by tjoklit eet kom)
Moenie hulle bang praat nie wees eerlik:
Ek voel om kinders in vrees groot te maak of ‘n vrees in hulle te ontwikkel vir iets is nie wat vir hulle of ons beplan was nie. Jesus het nie gelei deur mense bang te praat nie Hy het ‘n verhouding gehad met die mense en daarom wou (vrye keuse) hulle gehoorsaam wees. Dit is iets wat baie gebruik was in vroeër jare. Die duiwel gaan jou kom vang of die mannetjies wat onder jou bed wegkruip of die goggas wat hoor as jy stout is…. Wil jy hê jou kind moet uit vrees uit vir jou luister of eerder uit liefde, respek en ‘n verstandhouding wat julle het? Ek voel dit is beter om op ‘n plek te kom waar jy kan sê… ek wil nie hê jy moet lelik met mamma/pappa praat nie want in ons huis is ons lief vir mekaar en wil ons nie mekaar se hartjies seer maak nie en as jy jok of as jy ongeskik is maak dit my hartjie seer. Eerder as die vrees vir een of ander iets en wanneer daai “iets” nie meer daar is of as hulle groot genoeg is om te besef daai ding bestaan nie wat gaan dan die “force”’ wees wat gaan maak dat hulle luister? Of gaan hulle dan nog luister?
Moenie ander die skuld gee nie:
Hoe ons kinders optree as hulle stout was en of as hulle raas kry is gewoontlik vir my n weerspieëling van hoe ons dinge hanteer en ons karakter wanneer ons nie eers daaraan dink nie… wanneer ek en my man in die kar ry en gesels sonder om eers bewus te wees van wat op die agter sitplek aangaan…. Wat is ons karakter wanneer ons verkeerd was …. Gee ons ander mense die skuld in ons gesprekke met mekaar of “own” ons ons foute en probeer ons dit regstel?
Straf in hulle “currency”.
Kinders se maatstaf verkil. Een kind is mal oor stories kyk en ‘n ander kind eet graag sweeties.
Wanneer julle aan ‘n straf dink maak seker dit val in jou kind se “currency” dit help nie ek sê vir ‘n introvert gaan sit in die badkamer nie want vir hulle sal dit eintlik ‘n baie “lekker straf” wees. So straf sal ‘n baie groter uitwerking hê op ‘n kind wat meer van ‘n ekstrovert is.
Wat is jou kind se “currency” en verskil jou kinders s’n van mekaar?
Deel graag met my wat werk vir julle, volgende week bespreek ek die laaste 4 aspekte van dissipline in ons huisgesin.
Category: Mamma PraatBy Schinkman March 3, 2020
PreviousPrevious post:Borsvoed & Bottelvoed videoNextNext post:Dissipline deel 3: Nie te veel, nie te min.